钦定古今图书集成/明伦汇编/氏族典/第058卷 > 徐诩
## 钦定古今图书集成/明伦汇编/氏族典/第058卷 > 徐诩

按《浦城县志》：“诩字元敏，绍兴二十一年进士，调会稽
主簿，再任上元县丞。时韩仲通为守，荐知龙泉县。岁
饥，发常平仓赈民，民以不饥。除提辖行在榷货务都
茶场，以课额增羡。召对，授监察御史，迁成都路转运
判官，宽民节用，财计以充。移知遂宁府，知泉州，至上
饶，改除江东转运使，卒。有《东野居士集》四十卷。”